**Герб Цырына** — геральдычны сімвал Цырына, пацверджаны гораду каралём польскім і вялікім князем літоўскім С. А. Панятоўскім 5 чэрвеня 1792: *«у блакітным полі алень, які стаіць, з залатым крыжам паміж рагамі»*.

У сучаснай Беларусі афіцыйны статус атрымаў 9 верасня 2009.

Апісанне
--------

> 
> 
> Герб вёскі Цырын Карэліцкага раёна ўяўляе сабой барочны шчыт, у блакітным полі якога на залатым ускрайку выява аленя натуральнага колеру, паміж яго рагамі размяшчаецца залаты крыж.
> 
> 
> 
> *Арыгінальны тэкст* (руск.)  
> 
> *Герб деревни Цирин Кореличского района представляет собой барочный щит, в голубом поле которого на золотой оконечности изображен олень натурального цвета, между его рогами расположен золотой крест.*
> 
> 
> 
>

Гісторыя
--------

Герб горада ў 1792 годзе
У 1792 г. кароль Станіслаў Аўгуст Панятоўскі пацвердзіў магдэбургскае права Цырына і надаў мястэчку герб. На ім размешчаны алень, паміж рагоў якога свеціцца залаты крыж. Добра вядомы герб г. Гродна з аленем Святога Губерта, які пераскоквае праз агароджу. Чаму для мястэчка Цырын быў абраны менавіта гэты сюжэт, пакуль незразумела. Па ўсёй верагоднасці, у аснове ляжыць, тая ж ідэя, якая закладвалася пры стварэнні гродзенскага герба, а менавіта: маральнае ўдасканальванне чалавека, адданае служэнне Богу і ахвярнасць. У цэлым, гэта ўніверсальны сімвал, які асацыюецца з узыходам, святлом, чысцінёй, абнаўленнем, тварэннем.

Герб Цырына, зноў заснаваны Прэзідэнтам Рэспублікі Беларусь на пачатку XXI ст. ізаграфічна максімальна адаптаваны да выявы з прывілею 1792 г. Апошні выкананы ў характэрным для канца XVIII ст. мастацкім стылі і хутчэй нагадвае дэкаратыўную мініяцюру, чым геральдычных знак, у якім выкарыстоўваюцца два металы і пяць эмаляў. На гербе малюнак з перспектыўнай пейзажнай выявай ад пярэдняга плана да панарамнага, запоўнены на зямлі –  хмызняком, дрэвамі, травой, а на небе – аблокамі. Сучасны герб мае блакітнае (асноўнае гістарычнае) поле з залатым падножжам, на якім размешчана галоўная гербавая фігура, якая займае, па геральдычнай традыцыі, максімальна вялікае месца.

Зноскі
------

1. ↑  *Цітоў А.* Геральдыка беларускіх местаў (XVI — пачатак XX ст.). — Мн.: Полымя, 1998. — 287 с. — ISBN 985-07-0131-5.
2. ↑  Указ президента Республики Беларусь от 9 сентября 2009 г. № 450 «Об учреждении официальных геральдических символов административно-территориальных единиц Гродненской области».
3. ↑  в. Цырын – Афіцыйныя геральдычныя сімвалы Рэспублікі Беларусь  (бел.). Праверана 14 кастрычніка 2023.

Літаратура
----------

* *Цітоў А.* Геральдыка беларускіх местаў (XVI — пачатак XX ст.). — Мн.: Полымя, 1998. — 287 с. — ISBN 985-07-0131-5.

| ⛭Гербы адзінак Гродзенскай вобласці |
| --- |
| Гарады | 
* Астравец
* Ашмяны
* Бярозаўка
* Ваўкавыск
* Гродна
* Дзятлава
* Іўе
* Ліда
* Масты
* Навагрудак
* Свіслач
* Скідзель
* Слонім
* Смаргонь
* Шчучын

 |  |
| Гарадскія пасёлкі | 
* Астрына
* Воранава
* Вялікая Бераставіца
* Жалудок
* Зэльва
* Карэлічы
* Краснасельскі
* Любча
* Мір
* Поразава
* Радунь

 |
| Вёскі/Аграгарадкі | 
* Адэльск
* *Воўпа*
* Гальшаны
* *Крэва*
* *Ліпнішкі*
* Цырын

 |
| Раёны | Гродзенскі |
| *Курсівам* пазначаны гербы, якія не маюць афіцыйнага статуса ў сучаснай Беларусі |